
E L Ő T E R J E S Z T É S

Sülysáp Nagyközség Önkormányzata Képviselő-testületének

2011. október 20-án tartandó munkaterv szerinti ülésére

5. napirendhez

Tárgy: A Sülysápi Hírforrás Szerkesztő Bizottsági beszámolója
Tisztelt Képviselő-testület!

A Sülysápi Hírforrás Szerkesztő Bizottságának 2010. októberétől 2011. októberéig tartó időszakot átölelő beszámolójából tájékoztatást kaptunk a lap megjelenésének gyakoriságáról, terjedelméről, tartalmáról, gazdaságosságáról.
Meglátásom szerint a lapra szükség van, a jelenlegi ingyenes megjelenési formában, hiszen ezzel tudjuk a lakosságot a legszélesebb körben tájékoztatni az önkormányzat munkájáról, valamint a településen zajló fejlesztésekről, eseményekről.
Kérem a tisztelt Képviselő-testületet, hogy az előterjesztést megtárgyalni és a határozati javaslatot elfogadni szíveskedjen! 

…/2011. (X. 20.) ÖKT határozati javaslat
Sülysáp Nagyközség Önkormányzatának Képviselő-testülete

1./ elfogadja a Sülysápi Hírforrás Szerkesztő Bizottságának beszámolóját,

2./ meg kívánja tartani a lap ingyenes megjelenési formáját, Sülysáp lakosságának megfelelő tájékoztatása érdekében, és
megköszöni a Bizottság egész éves munkáját!
Határidő: azonnal
Felelős: Sülysáp Hírforrás Szerkesztő Bizottságának elnöke
Sülysáp, 2011. október 14.

Horinka László s.k.


polgármester

Melléklet
A Sülysápi Hírforrás című helyi lap éves beszámolója

2010. október – 2011. október
Tisztelt képviselő-testület!

A Sülysápi Hírforrás című helyi lap szerkesztőbizottsága nevében ismertetem az elmúlt egy év munkáját.

Köszönöm mindannyiuknak a közös munkát, remélem, sokáig tudunk még együtt dolgozni!

Köszönjük a Képviselő-testületnek az anyagi és az erkölcsi támogatást!

A Hírforrásban rendszeresen jelen vannak a helyi civil szervezetek, orvosok, iskolák, próbálunk egyre több közéleti témát feldolgozni, s a 2011-es évben is igyekeztünk az önkormányzat munkáját minél jobban bemutatni.

12 oldalon 3 alkalommal (2011. január, március, augusztus), 16 oldalon 9 alkalommal (2010. október, november, december, 2011. február, április, május, június, szeptember, október) jelent meg a Hírforrás. 

Általában 2-4 oldalt tesznek ki ebből az önkormányzat munkáját bemutató írások, interjúk. 1-2 oldal a kulturális blokk, további 2-5 o. a közéleti hírek, rendszeresen kapunk több oldalnyi írást az intézményekből, és rendszeresen értékesítünk 2-3 oldalt hirdetés céljára.

Jó tapasztalataink vannak az újság olvasottságát tekintve, hiszen egyre több jelzés érkezik felénk az olvasóktól, miszerint fontosnak tartják az újság megjelenését, rendszeres olvasói a Hírforrásnak, hivatkoznak az abban megjelent hírekre, elmondottakra.

A 12 lapszám összesen 2 664 000ft-ba került. Mivel a költségvetésben 3 000 000ft szerepel erre a célra, látszik, hogy igyekszünk gazdaságosan előállítani az újságot. A hirdetési bevételeink némileg csökkentek, ami a hirdetési kedv csökkenésének tudható be. Hirdetési áraink ebben az évben sem változtak.
Az újság előállítási költségei 1 példányra lebontva nem nőttek, sőt, sikerült a grafikai stúdióval kedvezőbb árakban megállapodni. Ezért kb. ugyanannyiba került az elmúlt egy év újságainak kivitelezése, mint az előző évben, viszont több oldalon tudtunk megjelenni.

Sajnos a Faluszolga Kft. számos esetben nem végezte megfelelően az újság terjesztését. Mivel a közcélú foglalkoztatottak végzik elsősorban a kihordást, több napig is eltart a véleményünk szerint hamarabb is elvégezhető munka. Minden hónapban kapunk olyan negatív visszajelzéseket a lakosoktól, hogy nem kaptak újságot. Ez néha nem a kézbesítőkön múlik, ám sokszor igen.

Sülysáp, 2011. október 13.

Köszönettel és tisztelettel:
Szücsiné Laczkó Eszter

Sülysápi Hírforrás szerkesztősége

